**Նախագիծ**

**ՈՐՈՇՈՒՄ N -Ա**

**ՓԵՏՐՎԱՐ 2024թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԿԱՊԱՆ ՔԱՂԱՔԻ Ա․ՄԱՆՈՒԿՅԱՆ ՓՈՂՈՑ ԹԻՎ 5Ա/1 ՀԱՍՑԵՈՒՄ ԳՏՆՎՈՂ, ԱՐԱՅԻԿ ՌԻԿՈՅԻ ԳՐԻԳՈՐՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ 25,84 ՔՄ ԱՎՏՈՏՆԱԿԸ ԵՎ 0,00457 ՀԱ ՍՊԱՍԱՐԿՄԱՆ ՀՈՂԱՄԱՍԸ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ, ԿԱՊԱՆ ՔԱՂԱՔԻ ՄԻՆԱՍ ՊԱՊՅԱՆ ՓՈՂ․, ԹԻՎ 16/43 ՀԱՍՑԵՈՒՄ ԳՏՆՎՈՂ 18,7 ՔՄ ՈՉ ԲՆԱԿԵԼԻ ՏԱՐԱԾՔԻ ՀԵՏ ՓՈԽԱՆԱԿԵԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ  հոդվածի 1-ին մասի 42-րդ կետով, Հայաստանի Հանրապետության «Քաղաքացիական օրենսգրքի» 589–րդ հոդվածով, հաշվի առնելով անշարժ գույքերի գնահատման 26.01.2024թ. N 03 և N 04 հաշվետվությունները և Կապան համայնքի ղեկավարի   առաջարկությունը**, Կապան համայնքի ավագանին  որոշում  է.**

1. Հայաստանի Հանրապետության Սյունիքի մարզի Կապան համայնքի Կապան քաղաքի Ա․Մանուկյան փողոցի թիվ 5ա/1 հասցեում գտնվող, սեփականության իրավունքով Արայիկ Ռիկոյի Գրիգորյանին պատկանող 25,84 քմ ավտոտնակը և 0,00457 հա սպասարկման հողամասը, համայնքային կարիքների համար, փոխանակել Կապան համայնքի սեփականությունը հանդիսացող՝ Սյունիքի մարզի Կապան համայնքի Կապան քաղաքի Մինաս Պապյան փող․, թիվ 16/43 հասցեում գտնվող 18,7 քմ ոչ բնակելի տարածքի հետ։

2. Համայնքի ղեկավարին՝ Արայիկ Ռիկոյի Գրիգորյանի հետ կնքել գույքի փոխանակության պայմանագիր՝ ապահովելով պայմանագրից ծագող գույքային իրավունքների պետական գրանցումը:

3․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

ՀԻՄՆԱՎՈՐՈՒՄ

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Նախագծի ընդունման նպատակն է համայնքային կարիքների համար Կապան քաղաքի Ա․Մանուկյան փողոցի թիվ 5ա/1 հասցեում գտնվող, սեփականության իրավունքով Արայիկ Ռիկոյի Գրիգորյանին պատկանող 25,84 քմ ավտոտնակը և 0,00457 հա սպասարկման հողամասը փոխանակել համայնքային սեփականություն հանդիսացող Կապան քաղաքի Մ․Պապյան փող․, թիվ 16/43 հասցեում գտնվող 18,7 քմ մակերեսով ոչ բնակելի տարածքի հետ, հաշվի առնելով, որ փոխանակվող գույքը գտնվում է Կապանի համայնքապետարանի տարածքում և ներկա պահին Կապանի համայնքապետարանի մասնաշենքը ուժեղացվում, վերակառուցվում և նոր մասնաշենք է կառուցվում՝ անհրաժեշտություն է առաջացել ք․Կապան Ա․Մանուկյան փողոցի թիվ 5ա/1 հասցեում գտնվող, սեփականության իրավունքով Արայիկ Ռիկոյի Գրիգորյանին պատկանող 25,84 քմ ավտոտնակը ապամոնտաժել։

ՏԵՂԵԿԱՆՔ

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների և ծախսերի ավելացում չի նախատեսվում: